Фонд за развој пољопривреде општине Ражањ

расписује

**ЈАВНИ ПОЗИВ**

**о условима и начину коришћења подстицаја за меру**

**унапређење рада постојећих и успостављање нових организација пољопривредних произвођача и прерађивача**

Право на подстицај под условима утврђеним овим јавним позивом имају удружења из области пољопривреде са територије општине Ражањ.

  Корисници средстава треба да имају јасно постављене циљеве и правце у којима желе да се развијају и документацију која ће то и да потврди (стратегију, оперативни план, статут удружења и др.) и да у статуту имају циљеве из области пољопривреде и руралног развоја.

Права на подстицаје остварује се тако што се захтев подноси на писарници општинске управе општине Ражањ.

Захтев се подноси у периоду од 01.09.2016.год. до 30.09.2016.год., на Обрасцу - Захтев за остваривање права на подстицаје за унапређење рада постојећих и успостављање нових организација пољопривредних произвођача и прерађивача, који је одштампан уз овај Јавни позив и чини његов саставни део.

Образац  се може  преузети у канцеларији Фонда за развој пољопривреде општине Ражањ, сваког радног дана у периоду од 7-15 часова.

**Уз захтев се подноси:**

**1.** **потписана и оверена изјава да не постоји захтев за исто улагање у другим јавним фондовима;**

**2. доказ о упису код агенције за привредне регистре (решење из АПР);**

**3. доказ да удружење у својим документима имају јасно поставњене циљеве из области пољопривреде и руралног развоја (стратегију, оперативни план, статут удружења и друго);**

**4. кратак опис планираних активности у наредном периоду;**

**5. доказ о отвореном рачуну код пословне банке;**

Документа која се достављају уз захтев за коришћење подстицаја морају да гласе искључиво и само на подносиоца захтева.

**Захтев и приложена документација остају трајно у архиви и не враћају се подносиоцу.**

Комисија формирана од стране УО Фонда за развој пољопривреде општине Ражањ врши административну обраду захтева, провером података из захтева и документације приложене уз захтев. Захтев поднет од стране лица које нема право на подстицаје, преурањен и неблаговремен захтев, захтев са непотпуном документацијом, захтев послат факсом или електронском поштом, као и сваки наредни захтев истог подносиоца у току трајања конкурса, Комисија одбацује без даљег разматрања.

Рангирање захтева врши се према распореду пријема потпуних захтева. Ако је више захтева поднето истог дана рангирају се захтеви према времену пријема захтева на писарници општинске управе.

Комисија Формирана од стране УО Фонда подноси извештај УО Фонда 15 дана по истеку јавног позива.

Финансијска средства предвиђена за реализацију Јавног позива износе 500.000,00 динара.

Максимални износ подстицаја по једном захтеву је 400.000,00

Корисник подстицаја за кога се утврди да није поступао у складу са наведеним дужан је да врати примљени износ подстицаја и губи право на подстицаје Фонда за развој пољопривреде у наредне 3 (три) године**.**

**Јавни позив је отворен  од 01.09.2016.год до 30.09.2016. год**.

Додатне информације на телефон 037/841-942, од 7 до 15 часова.

**Број:**

**У Ражњу, ПРЕДСЕДНИК УО ФОНДА**

**29.08.2016.године \_\_\_\_\_\_\_\_\_\_\_\_\_\_\_\_\_\_\_\_\_**

***Братислав Милосављевић***